CELEX: C2007/269/31
Language: et
Date: 2007-11-10 00:00:00
Title: Kohtuasi C-315/07: Eelotsusetaotlus, mille esitas Landesgericht Klagenfurt (Austria) 9. juulil 2007 — A-Punkt Schmuckhandels GmbH versus Claudia Schmidt

10.11.2007   
            
            
               ET
            
            
               Euroopa Liidu Teataja
            
            
               C 269/16
            
         Eelotsusetaotlus, mille esitas Landesgericht Klagenfurt (Austria) 9. juulil 2007 — A-Punkt Schmuckhandels GmbH versus Claudia Schmidt
   (Kohtuasi C-315/07)
   (2007/C 269/31)
   Kohtumenetluse keel: saksa
   Eelotsusetaotluse esitanud kohus
   Landesgericht Klagenfurt
   Põhikohtuasja pooled
   
      Hageja: A-Punkt Schmuckhandels GmbH
   
      Kostja: Claudia Schmidt
   Eelotsuse küsimused
   
               1.
            
            
               Kas siseriiklik õigusnorm, millega keelatakse üle 40 euro tükk maksvate hõbeehete turustamine selliselt, et neid müüakse ja tellimusi kogutakse eraisikuid külastades, kujutab endast EÜ asutamislepingu artiklites 28 ja 30 sätestatud kaupade vaba liikumise piirangut juhul, kui ühenduse kauba turulepääs on võimalik ainult kaubandusstruktuuri muutmise ja sortimendi laiendamise teel sellele kaubale täiendavaid kulutusi tehes?
               Kui vastus esimesele küsimusele on jaatav:
            
         
               2.
            
            
               Kas siseriiklik õigusnorm, mis on vastuolus EÜ asutamislepingu artiklitega 28 ja 30 olev, millega keelatakse üle 40 euro tükk maksvate hõbeehete turustamine selliselt, et neid müüakse või tellimusi kogutakse eraisikuid külastades, kujutab endast õigustatud ja proportsionaalset meedet, millega piiratakse üksikisikute õigust turustada üle 40 euro tükk maksvaid hõbeehteid selliselt, et neid müüakse või tellimusi kogutakse eraisikuid külastades?